title: Komisjoni rakendusmäärus (EL) nr 174/2014, 25. veebruar 2014 , millega muudetakse määrust (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) seoses isikute identifitseerimisega volitatud ettevõtjate vastastikuse tunnustamise lepingute raames  EMPs kohaldatav tekst

text:
               26.2.2014

               ET

               Euroopa Liidu Teataja

               L 56/1

      KOMISJONI RAKENDUSMÄÄRUS (EL) nr 174/2014,
   25. veebruar 2014,
   millega muudetakse määrust (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) seoses isikute identifitseerimisega volitatud ettevõtjate vastastikuse tunnustamise lepingute raames
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (1) eriti selle artiklit 247,
   ning arvestades järgmist:

               (1)

               Liit tunnustab teatavate kolmandate riikide kauplejate partnerlusprogramme, mis on välja töötatud kooskõlas Maailma Tolliorganisatsiooni maailmakaubanduse tagamise ja lihtsustamise standardite raamistikuga. Sellest tulenevalt tagab liit hõlbustused neile kolmandate riikide ettevõtjatele, kes on asjaomase kolmanda riigi tolliasutuse kauplejate partnerlusprogrammi liikmed.

               (2)

               Komisjoni 23. jaanuari 2013. aasta rakendusmäärusega (EL) nr 58/2013, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (2) kehtestati vahendid, mille abil saab sisenemise ülddeklaratsioonides kindlaks teha kaubasaatja liikmesuse kauplejate partnerlusprogrammides.

               (3)

               Selleks et riskianalüüsi tõhustamiseks oleks võimalik identifitseerida vedaja sisenemise ülddeklaratsiooni koodi abil, on tunnusnumbri andmise kohustust vaja laiendada.

               (4)

               Selleks et teha vastavaid hõlbustusi muudele isikutele kui sisenemise või väljumise ülddeklaratsioonis või seda asendavas tollideklaratsioonis deklareeritud kaubasaatja, on vaja kohandada komisjoni määruse (EMÜ) nr 2454/93 (3) lisasid 30A, 37 ja 38, et oleks võimalik viidata kõnealustele isikutele kolmandas riigis antud kordumatule tunnusnumbrile, mille asjaomane kolmas riik on liidule kättesaadavaks teinud. Kõnealuse numbri saab märkida asjaomase isiku EORI numbri asemel.

               (5)

               Tuleks selgitada, kuidas kasutada nime ja aadressi või koode osaliste identifitseerimiseks lisas 30A.

               (6)

               Seepärast tuleks määrust (EMÜ) nr 2454/93 vastavalt muuta.

               (7)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 2454/93 muudetakse järgmiselt:

               1)

               Artikli 4l lõikele 3 lisatakse järgmised punktid:

                           „f)

                           tegutseb mere-, sisevee- või õhutranspordi korral vedajana, nagu on osutatud artiklis 181b, v.a juhul, kui talle on antud kolmanda riigi kordumatu tunnusnumber, mis on kättesaadavaks tehtud mõne kolmanda riigi kauplejate partnerlusprogrammi raames, mida liit on tunnustanud; säte ei piira punkti b kohaldamist;

                           g)

                           tegutseb tollisüsteemiga ühendatud vedajana ja soovib saada artikli 183 lõigetes 6 ja 8 või artikli 184d lõikes 2 sätestatud mis tahes teadet.”;

               2)

               lisa 30A muudetakse vastavalt käesoleva määruse I lisale;

               3)

               lisa 37 muudetakse vastavalt käesoleva määruse II lisale;

               4)

               lisa 38 muudetakse vastavalt käesoleva määruse III lisale.

         Artikkel 2
   Käesolev määrus jõustub 1. detsembril 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. veebruar 2014

            Komisjoni nimel

            president

         José Manuel BARROSO

      (1)  EÜT L 302, 19.10.1992, lk 1.

      (2)  ELT L 21, 24.1.2013, lk 19.

      (3)  EÜT L 253, 11.10.1993, lk 1.

      I LISA
      Määruse (EMÜ) nr 2454/93 lisa 30A 4. punkti „Andmevälju selgitavad märkused” muudetakse järgmiselt.

                  1)

                  Andmevälja „Kauba saatja” selgitav märkus asendatakse järgmisega:
                  „Kauba saatja

                  Kaupa saatev lepingupool, nii nagu veolepingus on ette näinud veo tellinud lepingupool.

                     Väljumise ülddeklaratsioonid:

                  kõnealune teave tuleb esitada, kui see isik erineb ülddeklaratsiooni esitavast isikust. Selle teabena märgitakse kauba saatja EORI number, kui kõnealune number on ülddeklaratsiooni esitavale isikule kättesaadav. Kui kauba saatja EORI number ei ole kättesaadav, esitatakse kauba saatja täielik nimi ja aadress. Kui väljumise ülddeklaratsiooni jaoks nõutavad üksikasjad sisalduvad juba tolliseadustiku artikli 182b lõike 3 ja käesoleva määruse artikli 216 kohases ülddeklaratsioonis, vastab see teave selle tollideklaratsiooni andmeväljale „Kauba saatja/eksportija”.
                  Kui võimaldatakse hõlbustusi seoses kolmanda riigi kauplejate partnerlusprogrammiga, mida liit tunnustab, võidakse selle teabena esitada kolmanda riigi kordumatu tunnusnumber, mille asjaomane kolmas riik on teinud liidule kättesaadavaks. Nimetatud numbrit võib kasutada, kui see on ülddeklaratsiooni esitavale isikule kättesaadav.
                  Numbri struktuur on järgmine:

                              Väli

                              Sisu

                              Välja liik

                              Vorming

                              Näited

                              1

                              Kolmanda riigi tunnus (ISO kahetäheline riigikood)

                              Täheline 2

                              a2

                              US
                              JP
                              CH

                              2

                              Kordumatu tunnusnumber kolmandas riigis

                              Tähtnumbriline kuni 15

                              an..15

                              1234567890ABCDE
                              AbCd9875F
                              pt20130101aa

                        Näited: „US1234567890ABCDE” USAs asuva kaubasaatja puhul (riigi kood: US), kelle kordumatu tunnusnumber on 1234567890ABCDE. „JPAbCd9875F” Jaapanis asuva kaubasaatja puhul (riigi kood: JP), kelle kordumatu tunnusnumber on AbCd9875F. „CHpt20130101aa” Šveitsis asuva kaubasaatja puhul (riigi kood: CH), kelle kordumatu tunnusnumber on pt20130101aa.
                  Kolmanda riigi tunnus: Euroopa Liidu tähelised riikide ja territooriumide koodid põhinevad kehtivatel ISO kahetähelistel (a2) koodidel, kui need on kooskõlas Euroopa Parlamendi ja nõukogu määruse (EÜ) nr 471/2009 (1) artikli 5 lõike 2 kohaselt sätestatud riigikoodidega.
                  Kui märgitakse kauba saatja EORI number või kolmanda riigi kordumatu tunnusnumber, siis tema nime ja aadressi ei esitata.

                     Sisenemise ülddeklaratsioonid:
                  Selle teabena märgitakse kauba saatja EORI number, kui kõnealune number on ülddeklaratsiooni esitavale isikule kättesaadav. Kui kauba saatja EORI number ei ole kättesaadav, esitatakse kauba saatja täielik nimi ja aadress.
                  Kui võimaldatakse hõlbustusi seoses kolmanda riigi kauplejate partnerlusprogrammiga, mida liit tunnustab, võidakse selle teabena esitada kolmanda riigi kordumatu tunnusnumber, mille asjaomane kolmas riik on teinud liidule kättesaadavaks. Nimetatud numbrit võib kasutada, kui see on ülddeklaratsiooni esitavale isikule kättesaadav. Kõnealuse numbri struktuur vastab käesoleva andmevälja selgitava märkuse osas „Väljumise ülddeklaratsioonid” täpsustatud struktuurile.
                  Kui esitatakse kauba saatja EORI number või kolmanda riigi kordumatu tunnusnumber, siis tema nime ja aadressi ei esitata.

                  2)

                  Andmevälja „Ülddeklaratsiooni esitav isik” selgitava märkuse esimene lõik asendatakse järgmisega:
                  „Selle teabena märgitakse ülddeklaratsiooni esitava isiku EORI number; tema nime ja aadressi ei esitata.”

                  3)

                  Andmevälja „Marsruudi muutmist taotlev isik” selgitav märkus asendatakse järgmisega:
                  „Marsruudi muutmist taotlev isik

                     Marsruudi muutmise taotlus: isik, kes taotleb marsruudi muutmist sisenemisel. Selle teabena märgitakse marsruudi muutmist taotleva isiku EORI number; tema nime ja aadressi ei esitata.”

                  4)

                  Andmevälja „Kauba saaja” selgitav märkus asendatakse järgmisega:
                  „Kauba saaja

                  Lepingupool, kellele kaup tegelikult saadetakse.

                     Väljumise ülddeklaratsioonid: artiklis 789 viidatud juhtudel esitatakse selle teabena kauba saaja täielik nimi ja aadress, kui see on kättesaadav. Kui kaupade vedu toimub tingimusveokirja alusel, millega „tellitakse blankoindosso”, ehk kaubasaaja ei ole teada, siis asendatakse tema andmed ekspordideklaratsiooni lahtris 44 järgmise koodiga:

                              Õiguslik alus

                              Valdkond

                              Lahter

                              Kood

                              Lisa 30A

                              Olukorrad, kus on tegemist tingimusveokirjaga, millega „tellitakse blankoindosso”, väljumise ülddeklaratsiooni puhul, kui kaubasaaja andmed ei ole teada.

                              44

                              30600

                        Selleks esitatakse kauba saaja EORI number, kui see number on ülddeklaratsiooni esitavale isikule kättesaadav. Kui kauba saaja EORI number ei ole kättesaadav, esitatakse kauba saaja täielik nimi ja aadress.
                  Kui võimaldatakse hõlbustusi seoses kolmanda riigi kauplejate partnerlusprogrammiga, mida liit tunnustab, võidakse selle teabena esitada kolmanda riigi kordumatu tunnusnumber, mille asjaomane kolmas riik on teinud liidule kättesaadavaks. Nimetatud numbrit võib kasutada, kui see on ülddeklaratsiooni esitavale isikule kättesaadav. Kõnealuse numbri struktuur vastab andmevälja „Kauba saatja” selgitava märkuse osas „Väljumise ülddeklaratsioonid” täpsustatud struktuurile.
                  Kui esitatakse kauba saaja EORI number või kolmanda riigi kordumatu tunnusnumber, siis tema nime ja aadressi ei esitata.

                     Sisenemise ülddeklaratsioonid: see teave tuleb esitada, kui kauba saaja erineb ülddeklaratsiooni esitavast isikust. Kui kaupade vedu toimub tingimusveokirja alusel, millega „tellitakse blankoindosso”, ehk kauba saaja ei ole teada, siis asendatakse kauba saaja andmed koodiga 10600:

                              Õiguslik alus

                              Valdkond

                              Kood

                              Lisa 30A

                              Olukorras, kus on tegemist tingimusveokirjaga, millega „tellitakse blankoindosso”, saabumise ülddeklaratsiooni puhul, kui kauba saaja andmed ei ole teada.

                              10600

                        Juhul kui nõutakse selle teabe esitamist, märgitakse selleks kauba saaja EORI number, kui see on ülddeklaratsiooni esitavale isikule kättesaadav. Kui kauba saaja EORI number ei ole kättesaadav, esitatakse kauba saaja täielik nimi ja aadress.
                  Kui võimaldatakse hõlbustusi seoses kolmanda riigi kauplejate partnerlusprogrammiga, mida liit tunnustab, võidakse selle teabena esitada kolmanda riigi kordumatu tunnusnumber, mille asjaomane kolmas riik on teinud liidule kättesaadavaks. Kõnealust numbrit võib kasutada, kui see on ülddeklaratsiooni esitavale isikule kättesaadav. Kõnealuse numbri struktuur vastab andmevälja „Kauba saatja” selgitava märkuse osas „Väljumise ülddeklaratsioonid” täpsustatud struktuurile.
                  Kui esitatakse kauba saaja EORI number või kolmanda riigi kordumatu tunnusnumber, siis tema nime ja aadressi ei esitata.”

                  5)

                  Andmevälja „Vedaja” selgitav märkus asendatakse järgmisega:
                  „Vedaja

                  Seda teavet ei tule esitada, kui selle esitaja ei erine sisenemise ülddeklaratsiooni esitavast isikust, v.a juhul, kui tehakse hõlbustusi seoses kolmanda riigi kauplejate partnerlusprogrammiga, mida liit tunnustab. Sel juhul võib kõnealuse teabena esitada kolmanda riigi kordumatu tunnusnumbri, mille asjaomane kolmas riik on liidule kättesaadavaks teinud. Kõnealuse numbri struktuur vastab andmevälja „Kauba saatja” selgitava märkuse osas „Väljumise ülddeklaratsioonid” täpsustatud struktuurile.
                  Kui kõnealuses teabes on märgitud mõni muu kui sisenemise ülddeklaratsiooni esitav isik, esitatakse vedaja täielik nimi ja aadress.
                  Vedaja EORI number või kolmanda riigi kordumatu tunnuskood esitatakse järgmistel juhtudel:

                              —

                              kui see on ülddeklaratsiooni esitavale isikule kättesaadav ja/või

                              —

                              kui tegemist on mere-, sisevee- või õhutranspordiga.

                        Teabena esitatakse vedaja EORI number, kui vedaja on tollisüsteemiga ühendatud ja soovib saada artikli 183 lõigetes 6 ja 8 või artikli 184d lõikes 2 sätestatud mis tahes teadet.
                  Kui esitatakse vedaja EORI number või kolmanda riigi kordumatu tunnusnumber, siis tema nime ja aadressi ei esitata.”

                  6)

                  Andmevälja „Teavitatav lepingupool” selgitava märkuse esimene lõik asendatakse järgmisega:
                  „Lepingupool, kellele teatatakse kauba saabumisest selle sisenemisel. Need andmed tuleb esitada, kui see on asjakohane. Teabena esitatakse teavitatava lepingupoole EORI number, kui see on ülddeklaratsiooni esitavale isikule kättesaadav. Kui teavitatava lepingupoole EORI number ei ole kättesaadav, esitatakse teavitatava lepingupoole täielik nimi ja aadress.
                  Kui võimaldatakse hõlbustusi seoses kolmanda riigi kauplejate partnerlusprogrammiga, mida liit tunnustab, võidakse selle teabena esitada kolmanda riigi kordumatu tunnusnumber, mille asjaomane kolmas riik on teinud liidule kättesaadavaks. Kõnealust numbrit võib kasutada, kui see on ülddeklaratsiooni esitavale isikule kättesaadav. Kõnealuse numbri struktuur vastab andmevälja „Kauba saatja” selgitava märkuse osas „Väljumise ülddeklaratsioonid” täpsustatud struktuurile.
                  Kui esitatakse teavitatava lepingupoole EORI number või teavitatavale poolele kolmanda riigi antud kordumatu tunnusnumber, siis tema nime ja aadressi ei esitata.”

         (1)  ELT L 152, 16.6.2009, lk 23.”

      II LISA
      Määruse (EMÜ) nr 2454/93 lisa 37 II jaotise A osa lahtris 8 „Kauba saaja” lisatakse teise lõigu järele järgmine lõik:

         „Kui nõutakse identifitseerimisnumbrit ja deklaratsioon sisaldab väljumise ülddeklaratsiooni jaoks vajalikke lisas 30A sätestatud üksikasju ning tehakse hõlbustusi seoses kolmanda riigi kauplejate partnerlusprogrammiga, mida liit tunnustab, võib identifitseerimisnumbrina esitada kolmanda riigi kordumatu tunnusnumbri, mille asjaomane kolmas riik on liidule kättesaadavaks teinud. Kõnealuse, kolmanda riigi kordumatu tunnusnumbri struktuur vastab lisa 30A andmevälja „Kauba saatja” selgitava märkuse osas „Väljumise ülddeklaratsioonid” täpsustatud struktuurile.”

      III LISA
      Määruse (EMÜ) nr 2454/93 lisa 38 II jaotise lahtris 8 „Kauba saaja” lisatakse esimese lõigu järele järgmine lõik:

         „Kui nõutakse identifitseerimisnumbrit ja deklaratsioon sisaldab väljumise ülddeklaratsiooni jaoks vajalikke lisas 30A sätestatud üksikasju, võib kasutada kolmanda riigi kordumatut tunnusnumbrit, mille asjaomane kolmas riik on liidule kättesaadavaks teinud.”